Dôležité upozornenie – oznámenie spoločnosti IKEA

Slovenská obchodná inšpekcia, v záujme dôslednej ochrany spotrebiteľov upozorňuje:

Spoločnosť IKEA Bratislava, s.r.o., Ivanská cesta 18, oznamuje, že sťahuje z predaja zrkadlové dvere PAX AURLAND col. sadz: 9403909090 artiklové číslo: 101-604-54, krajina pôvodu Švédsko. Problémy sa týkajú limitovaného počtu zrkadlových dverí PAX AURLAND, ktoré vyrobil výrobca s číslom 12650 v období od 27.9. do 5.12.2010 s označením 1039 – 1048 (RRTT). Označenie s názvom výrobku PAX AURLAND, týždňom výroby a číslom výrobcu je vytlačené na spodnom okraji zadnej časti zrkadlových dverí. 

Oznámeným dôvodom stiahnutia týchto výrobkov bolo, že spoločnosť IKEA dostala niekoľko hlásení o tom, že veľké zrkadlo sa môže oddeliť, spadnúť a rozbiť na ostré kusy. Vzhľadom k tomu, že je ťažké, môže byť jeho používanie nebezpečné.

IKEA prosí zákazníkov,  ktorí si zakúpili zrkadlové dvere PAX AURLAND /ku skriňovej zostave PAX/  od výrobcu s číslom 12650, aby kontaktovali Oddelenie služieb zákazníkom na tel. čísle 02/48 226 111, kde získajú presné informácie o tom, akým spôsobom si dvere môžu vymeniť. Akcia platí od 01.11.2011 do odvolania.   

                 									

PE276127			PE280329			PE238207